При масово преименуване на селищата през 1934 г., на селото е дадено името Полковник Златарево, име на убит по време на атентата в църквата „Св. Неделя“ през 1925 г. офицер. Полк. Кръстьо Христов Златарев е командир на 29-и Ямболски пехотен полк, участвал в боевете при Одрин и Чаталджа. Като командир на този полк, получава най-голямото военно отличие „Белият кръст за храброст – Св. Никола“. В центъра на селото има паметник на загиналите във войните златарци.